શું તમે પ્રભુને તમારા મોક્ષદાતા અને ગોવાળના રૂપમાં સ્વીકાર કરશો? તે તમારા વિચારો અને પગલાંઓનું માર્ગદર્શન –દરેક દિવસે- તેના વચન, બાઇબલ અનુસાર કરશે. “કયે માર્ગે તારે ચાલવું તે હું તને શીખવીશ તથા બતાવીશ, મારી નજર તારા પર રાખીને હું તને બોધ આપીશ” (ગીતશાસ્ત્ર–૩૨:૮). “વળી તારા વખતમાં સ્થિરતા થશે, સુબુધ્ધિ, જ્ઞાન તથા તારણનો ભંડાર થશે, યહોવાનું ભય તે જ તેનો ખજાનો છે” (યશાયા-૩૩:૬). ખ્રિસ્તમાં, તમારે હજી સંઘર્ષ કરવો પડશે, પણ હવે તમારી પાસે આશા છે. તે “એક એવો મિત્ર છે કે જે ભાઇના કરતા નિકટનો સંબંધ રાખી રહે છે” (નીતિવચન–૧૮:૨૪). તમારા નિર્ણય લેવાના સમયે ઇસુની કૃપા તમારી સાથે રહે. જો તમે ઇસુ ખ્રિસ્ત પર તમારા મોક્ષદાતાના રૂપમાં વિશ્વાસ કરવા માટે ઇચ્છા રાખો છો, તમારા હ્ર્દયમાં ઇશ્વરને આ શબ્દો કહો: “ઇશ્વર, મારા જીવનમાં મારે તમારી જરૂર છે. મહેરબાની કરીને મે જે કર્યું તે માટે મને માફ કરો. હું મારા વિશ્વાસને ઇસુ ખ્રિસ્ત પર રાખું છું અને વિશ્વાસ કરું છું કે તે મારા મોક્ષદાતા છે. મહેરબાની કરીને મને સાફ કરો, મને સાજો કરો, અને મારા જીવનમાં આનંદને પુનઃસ્થાપિત કરો. મારા પ્રત્યેના તમારા પ્રેમ અને મારા બદલામાં ઇસુના મૃત્યુ માટે હું તમારો આભાર માનું છું”.